open-index/open-wikipedia-markdown huggingface dataset:
Run of the Arrow

***Run of the Arrow*** (títol orichinal en anglés, en aragonés ***O vuelo d'a flecha***, estrenada en Aragón con o títol de ***Yuma***) ye una cinta de cine estausunidense de cine de western de l'anyo 1957 dirichida por Samuel Fuller seguntes o suyo propio guión orichinal, con una producción cinematografica d'él mesmo ta la productora cinematografica *[[RKO Radio Pictures]]*, con una banda sonora orichinal de Victor Young y una dirección de fotografía de Joseph Biroc. L'elenco d'a cinta ye composau d'os actors Rod Steiger, Sara Montiel, Brian Keith, Ralph Meeker, Jay C. Flippen, Charles Bronson, Olive Carey, H.M. Wynant, Neyle Morrow, Frank DeKova, Tim McCoy y Stuart Randall, entre d'atros.

En *Run of the Arrow* se conta la historia d'O'Meara, un soldau de l'exercito confederau que en o zaguer día d'a Guerra Civil d'os Estaus Unius dispara contra un tenient de l'exercito estausunidense y no consigue matar-lo, so que lo porta dica un medico ta que l'atienda; en conoixer o final d'a guerra con a rendición d'a Confederación, O'Meara decide no reblar y unir-se a los sioux ta continar a suya particular luita contra los Estaus Unius, casando-se con una india que l'aduyó. A cinta s'ambienta en Virchinia y Utah en os anyos 1860, y se rodó en iste zaguer estau.

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
*  ''Run of the Arrow'' en Internet Movie Database.
*  ''Run of the Arrow'' en AllMovie.
*  ''Run of the Arrow'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/run_of_the_arrow *Run of the Arrow*] en [[Rotten Tomatoes]].
*  [https://www.filmaffinity.com/en/film568261.html *Run of the Arrow*] en [[FilmAffinity]].
*  [https://www.allocine.fr/film/fichefilm_gen_cfilm=37898.html *Run of the Arrow*] en [[Allociné]].
*  [https://letterboxd.com/film/run-of-the-arrow/ *Run of the Arrow''] en Letterboxd.
Álvaro Jiménez Alonso

**Álvaro Jiménez Alonso**, naixiu de Torre del Mar (Vélez-Málaga, Malaga, Andalucía) o 29 de febrero de 2000, ye un atleta paralimpico espanyol, especializau en Tirada de peso paralimpico.

Dende lo 26 de mayo de 2023 poseyeba lo récord d'Espanya d'a suya especialidat (clase F-41) con 8,39 metros, aconseguiu en Basauri (Bizcaya). Batió ixe récord con 8,73 m lo 6 de chulio de 2025, en marcando un nuevo récord d'Espanya en tirada de peso clase F-41, tamién en Basauri, tornando a batir-lo por segunda vegada en o mesmo lugar y competición, ista vegada con una tirada de 9,65 m.

Prencipió la suya carrera esportiva en o club *Clinicas Rincón* (dimpués *Rincón Fertilidad*) de Vélez-Málaga, en competindo en tirada de peso, disco y chavelina. En 2019 s'integró en o club d'atletismo paralimpico *Saiatu-Javi Conde*, de Basauri, en compachinando lo suyo entrenamiento esportivo con os estudios d'Incheniería Civil. Álvaro Jiménez ha estau cuantas vegadas campión d'Espanya mesmo en tirada de chavelina como que en de peso, especialidat ista zaguera en a cual remató centrando-se, y en a cual ya ha ganau os Campionatos d'Espanya d'Atletismo Paralimpico de 2020, 2021, 2022, 2023 y 2025. 

En 2021 superó en 13 cm la marca minima pa representar a Espanya en uns Campionatos d'Europa (7,50 m), convertindo-se asinas en o primer espanyol de mida baixa que l'aconsigue. 

En o Gran Premio d'Atletismo Paralimpico de París 2022, celebrau os días 9 y 10 de chunio, quedó seiseno en lanzamiento de peso F41 con 8,08 metros, lo que suposó un nuevo récord d'Espanya.

## Competicions internacionals

## Televisión
* 2023: *[[El conquistador del fin del mundo]]*, VI edición, como concursant.

## Referencias
Calamity Jane and Sam Bass

***Calamity Jane and Sam Bass*** (títol orichinal en anglés, en aragonés ***Calamity Jane y Sam Bass***, estrenada en Aragón con o títol en castellano de ***La verdadera historia de Calamity Jane***, en aragonés ***A verdadera historia de Calamity Jane***) ye una cinta de cine de western de cine estausunidense de l'anyo 1949 dirichida por George Sherman, seguntes un guión adaptau por Maurice Geraghty y Melvin Levy basau en una historia de George Sherman, con una banda sonora orichinal de Milton Schwarzwald, una dirección de fotografía d'Irving Glassberg y una producción cinematografica de Leonard Goldstein ta la productora cinematografica *[[Universal International Pictures]]*. L'elenco d'a cinta ye formau, en os suyos papels principals, por os actors Yvonne de Carlo, Howard Duff, Dorothy Hart, Willard Parker, Norman Lloyd, Lloyd Bridges, Marc Lawrence, Houseley Stevenson y Milburn Stone.

A cinta s'ambienta en a localidat de Denton, en Texas, en bel momento indeterminau d'a segunda metat d'o sieglo XIX y en ella se conta la historia d'un *[[sheriff]]* que sospeita cuan plega en a ciudat *[[Sam Bass]]*, un conoixiu ladrón de bancos, encara que a la chirmana d'o *sheriff* sí que li ha cuacau, a la vegada que *[[Calamity Jane]]* s'impresiona con él por a forma en que tracta a los caballos. Se filmó en localidaz de California y Utah.

## Elenco

## Se veiga tamién
* Cine en 1949.
* Cintas de 1949.

## Referencias

## Vinclos externos
*  ''Calamity Jane and Sam Bass'' en Internet Movie Database.
*  ''Calamity Jane and Sam Bass'' en FilmAffinity.
*  ''Calamity Jane and Sam Bass'' en l**[[American Film Institute Catalog]]'' de l**American Film Institute*.
*  [https://letterboxd.com/film/calamity-jane-and-sam-bass/ *Calamity Jane and Sam Bass*] en [[Letterboxd]].
*  [http://www.allocine.fr/film/fichefilm_gen_cfilm=125563.html *Calamity Jane and Sam Bass''] en Allociné.
Three Kings (cinta de 1999)

:*Iste articlo ye sobre una cinta de comedia negra belica estausunidense de 1999; ta atros usos, se veiga *'Three Kings***.

***Three Kings*** (títol orichinal en [[Idioma anglés|anglés]], en [[Idioma aragonés|aragonés]] ***Tres reis***, estrenada en [[Aragón]] con o suyo títol traduciu enta lo [[Idioma castellano|castellano]] de ***Tres reyes**'') ye una [[cinta]] de [[cine de comedia]] [[Cine belico|belica]] coproducida en l'anyo [[1999]] entre lo [[cine australiano]] y lo [[cine estausunidense]] dirichida por [[David O. Russell]] seguntes un [[guión adaptau]] por él mesmo basau en una idea de [[John Ridley]], con una [[banda sonora orichinal]] de [[Carter Burwell]], una [[dirección de fotografía]] de [[Newton Thomas Sigel]] y una [[producción cinematografica]] de [[Charles Roven]], [[Paul Junger Witt]] y [[Edward L. McDonnell]]. L'[[elenco]] d'[[actor]]s principals d'a cinta ye formau por [[George Clooney]], [[Mark Wahlberg]], [[Ice Cube]], [[Spike Jonze]], [[Nora Dunn]], [[Jamie Kennedy]], [[Mykelti Williamson]], [[Cliff Curtis]] y [[Saïd Taghmaoui]].

En ''Three Kings'' se conta la historia d'un [[comandant]] de l'[[exercito estausunidense]] que mientres a [[guerra d'o Golfo]] descubre que un [[sarchento]] ha trobau un mapa a on se detalla la ubicación d'un deposito de [[Lingot|lingoz]] d'[[oro]] robaus por l'[[exercito iraquí]] mientres a [[invasión de Kuwait]] por [[Saddam Hussein]] y concibe un plan para apoderar-se'n. S'ambienta en [[Iraq]] y [[Kuwait]] mientres a guerra o Golfo en [[1991]] y se filmó en cuantos puestos d'[[Arizona]] (incluyius [[Phoenix]] y [[Tucson]]), [[California]] y [[Mexico]].

== Elenco ==


== Se veiga tamién ==
* [[Cine en 1999]].
* [[Cintas de 1999]].

== Referencias ==


== Vinclos externos ==
*  [https://www.imdb.com/title/tt0120188/ ''Three Kings''] en [[Internet Movie Database]].
*  [https://www.allmovie.com/movie/v180980 ''Three Kings''] en [[AllMovie]].
*  [https://www.boxofficemojo.com/movies/?id=threekings.htm ''Three Kings''] en [[Box Office Mojo]].
*  [https://www.rottentomatoes.com/m/three_kings ''Three Kings''] en [[Rotten Tomatoes]].
*  [https://www.metacritic.com/movie/three-kings ''Three Kings''] en [[Metacritic]].
*  [https://web.archive.org/web/20230821173718/https://www.filmaffinity.com/en/film687431.html ''Three Kings''] en [[FilmAffinity]].
*  [https://www.allocine.fr/film/fichefilm_gen_cfilm=22765.html ''Three Kings''] en [[Allociné]].
*  [https://letterboxd.com/film/three-kings/ ''Three Kings''] en [[Letterboxd]].
*  [https://catalog.afi.com/Catalog/moviedetails/61746 ''Three Kings''] en l**American Film Institute Catalog* de l*'American Film Institute''.
The Presidio

***The Presidio*** (títol orichinal en anglés, en aragonés ***O presidio***, estrenada en Aragón con o títol en castellano de ***Más fuerte que el odio***, en aragonés ***Mas fuerte que l'odio***) ye una cinta de cine policiaco de cine estausunidense de ñ'anyo 1988 dirichida por Peter Hyams seguntes un guión orichinal de Larry Ferguson, con una dirección de fotografía d'o mesmo Peter Hyams, una banda sonora orichinal de Bruce Broughton, una producción cinematografica  de D. Constantine Conteta la productora cinematografica *[[Paramount Pictures]]* y un elenco a on feguran, entre d'atros, os actors Sean Connery, Mark Harmon, Meg Ryan, Jack Warden, Mark Blum, Marvin J. McIntyre, Dana Gladstone y Jenette Goldstein.

En a cinta s'explica la historia de *Jay Austin*, un policía d'a ciudat de San Francisco que investiga un asasinato cometiu en una base militar de l'exercito estausunidense clamada *The Presidio* y ha de treballar con un tenient coronel d'a Policía Militar que estió lo suyo antigo chefe cuan l'expulsoron de l'exercito y que amás ye pai d'una choven de qui *Jay* s'enamora. A cinta s'ambienta en a suya epoca actual (1988) en a ciudat de San Francisco y se filmó en ixa mesma ciudat.

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''The Presidio'' en Internet Movie Database.
*  ''The Presidio'' en AllMovie.
*  ''The Presidio'' en FilmAffinity.
*  ''The Presidio'' en Metacritic.
*  ''The Presidio'' en Allociné.
*  ''The Presidio'' en Rotten Tomatoes.
*  ''The Presidio'' en Letterboxd.
*  ''The Presidio'' en Box Office Mojo.
*  ''The Presidio'' en l**[[American Film Institute Catalog]]'' de l**American Film Institute*.
*  [https://www.netflix.com/title/871916 *The Presidio''] en Netflix.
Violetas imperiales (cinta de 1952)

:*Iste articlo ye sobre una cinta francoespanyola de 1952; ta atros usos, se veiga *'Violetas imperiales** y **Violettes impériales***.

***Violetas imperiales*** (títol orichinal en [[Idioma castellano|castellano]], en [[Idioma aragonés|aragonés]] ***Lenguas de fuego imperials**'; encara que la cinta se filmó en francés o suyo títol orichinal ye en castellano) ye una cinta de comedia dramatica musical historica de l'anyo 1952 coproducida por o cine espanyol y lo cine francés, dirichida por Richard Pottier seguntes un guión orichinal de Jesús María de Arozamena, Henry Roussel y Marc-Gilbert Sauvajon, con una producción cinematografica de Cesáreo González y Emile Natan ta las productoras *[[Producciones Benito Perojo]]*, *[[Productions Emile Natan]]* y *[[Suevia Films]]*, una banda sonora orichinal de Francis Lopez, una dirección de fotografía de César Fraile y Christian Matras, y un elenco formau por os actors Luis Mariano, Carmen Sevilla, Simone Valère, Marie Sabouret, Colette Régis, Louis Arbessier, Micheline Francey, María Riquelme, Véra Norman y Raymond Girard. Ye un *[[remake]]* de *[[Violettes impériales (cinta de 1924)|Violettes impériales]]* (1924, Henry Roussel) y de *[[Violettes impériales (cinta de 1932)|Violettes impériales]]* (1932, Henry Roussel).

A cinta se centra en bels anyos d'a vida d'Eugenia de Montijo, cuan conoixió a su esposo Nepoleón III, acompanyada por *Violeta*, una chitana andaluza que li heba predeciu que bel día plegaría a estar emperadriz y a qui quiere festechar *Juan de Ayala*, un primo d'a emperadriz. A cinta s'ambienta en os anyos 1850 en Granada y París y se filmó en os estudios de Joinville en Joinville-le-Pont (Val d'o Marne) y en Granada.

## Elenco

## Se veiga tamién
* Cine en 1952.
* Cintas de 1952.

## Referencias

## Vinclos externos
*  ''Violetas imperiales'' en Internet Movie Database.
*  ''Violetas imperiales'' en FilmAffinity.
*  ''Violetas imperiales'' en Letterboxd.
*  ''Violetas imperiales'' en Box Office Mojo.
Gunzenhausen

**Gunzenhausen** (en bavaro: *Gunzenhausn*) ye una ciudat de Bavera, Alemanya. Con 17.239 habitants ye la segunda ciudat mas poblada d'o districto de Weißenburg-Gunzenhausen.

## Puestos d'intrés
* Ilesia de Santa María (1448–1496).
* Torretons medievals:  *Blasturm* (s. XV), *Färberturm* (1300) y *Storchenturm* (1450).

## Fiestas
* *Gunzenhäuser Kirchweih* (en Franco oriental: *Kerwa* u *Körwa*).

## Personalidaz naixidas de Gunzenhausen
* Andreas Osiander (1498–1552).
* Simon Marius (1573–1625).
* Otto Willi Gail (1896–1956).

## Referencias
Parotitis epidemica

A **parotitis epidemica**, popularment conoixida como **chordos** u **orellons** ye una malautía contachiosa que puede estar aguda u cronica, localizada fundamentalment en una u totas dos glandolas parotidas (as glandolas salivals mayors situadas dezaga d'as ramas ascendents d'a variella). Ye causada per un virus d'a familia *[[Paramyxoviridae]]*, causando una malotía clasicament d'os ninos y adolescents, encara que puede tamién causar infeccions en adultos sensibles. Per un regular, a malotía produz immunidat de per vida, y puede estar aprevenida per l'administración d'a vacuna triple virica.
    
## Notas


## Referencias
Chandrayaan-3

**Chandrayaan-3** (en sanscrito y hindi: चन्द्रयान ३, *vehiclo lunar-3*) ye una misión d'exploración lunar d'a India. Ye formau per un modulo d'aterrizache clamau *Vikram* y un rover clamau *Pragyan*, semellants a los emplegaus per Chandrayaan-2.

Chandrayaan-3 se lanzó lo 14 de chulio de 2023. O modulo d'aterrizache y lo rover aterrizoron en a rechión d'o polo sud lunar o 23 d'agosto de 2023, lo que convirtió a la India en o primer país en aterrizar con exito una nau espacial amán d'o polo sud lunar y lo cuarto país en aterrizar suaument en a Luna.

## Referencias
Premios Globos d'Oro

Os **Premios Globos d'Oro** (***Golden Globe Awards*** en o suyo nombre orichinal en anglés) son un conchunto de premios cinematograficos concedius cada anyada ininterrumpidament dende la suya 1<sup>era</sup> edición en 1944 dica l'actualidat por a *[[Hollywood Foreign Press Association]]* (l*'Asociación d'a Prensa Forana de Hollywood*) ta premiar a las millors contrebucions de l'anyo enta lo cine y la televisión estausunidenses y se celebran a ormino en o mes de chinero.

## Categorías
### Categorías vichents
#### En cine

#### En televisión

### Categorías desapareixidas

## Edicions
### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

### Anyos 2010

### Anyos 2020

## Vinclos externos

*  Pachina web oficial d'os Premios Globos d'Oro.

## Se veiga tamién
* Lista de premios cinematograficos.
* Lista de premios cinematograficos por categoría.
Epinephelus marginatus

O **mero**  ( (Lowe, 1834)) ye una especie de peix d'a orden d'os Perciformes y familia Serranidae que vive en os arrecifes y costas rocosas de l'Atlantico oriental y occidental y d'a Mediterrania.  De carne firme y sabrosa, ye muit apreciau en a gastronomía.

## Referencias

## Vinclos externos
Phocoena phocoena

A **marsopa** ( (Linnaeus, 1758)) ye una especie de mamifero marino d'a orden d'os *[[Artiodactyla]]* y familia *[[Phocoenidae]]* que ye muito extendida en as auguas costeras mas fredas de l'hemisferio norte, prencipalment en zonas con una temperatura meya d'arredol de 15&nbsp;°C.

## Subspecies
**P. p. phocoena*.
**P. p. relicta*.
**P. p. vomerina*.
 
## Referencias

## Vinclos externos
Michael Anthony Perez

**Michael Anthony Perez**, naixito d'East Los Angeles (California), ye un actor estausunidense. Activo en o cine estausunidense mientres os anyos 2010–20, d'entre a suya filmografía, se puet destacar a suya interpretacion d'o personache de *Luis* en a serie de televisión *[[Mayans M.C.]]* (2019–23).

## Referencias y notas
Pangasianodon hypophthalmus

O **panga** ( (Sauvage, 1878)) ye una especie de peix d'a orden d'os Siluriformes y familia Pangasiidae que se troba en os ríos Mekong y Chao Phraya en Tailandia, Vietnam, Laos y Cambocha. S'obtiene facilment en piscifactorías, per lo que resulta muito economico y lo suyo consumo tiene una tendencia creixent per tot arreu.

O panga ye un peix omnivoro. Os adultos aconsiguen dica 130&nbsp;cm de longaria y pueden pesar dica un maximo de 44&nbsp;kg.
 
## Referencias

## Vinclos externos
Premios Art Directors Guild a la Excelencia en Disenyo de Producción

Os **Premios Art Directors Guild a la Excelencia en Disenyo de Producción** (**Art Directors Guild Excellence in Production Design Awards** en o suyo nombre orichinal en anglés son un conchunto de premios cinematograficos concedius cada anyada ininterrumpidament dende la suya 1<sup>era</sup> edición en 1996 dica l'actualidat por l*'[[Art Directors Guild]]* (o *Sindicato de Directors Artisticos*) ta premiar la excelencia en disenyo de producción u dirección artistica d'o cine estausunidense.

## Categorías
### Cinematografía
#### Categorías vichents

#### Categorías desapareixidas

### Televisión

## Vinclos externos
*  Pachina web oficial de l'Art Directors Guild.

## Se veiga tamién
* Lista de premios cinematograficos.
* Lista de premios cinematograficos por categoría.
Lucilia caesar

A **mosqueta verda** ( (Linnaeus, 1758)) ye una especie d'insecto d'a orden d'os *[[Diptera]]* y familia *[[Calliphoridae]]* que se troba predominantment en Europa, Asia y lo norte d'Africa. Os adultos gosan alimentar-se de polen y néctar de flors. As larvas s'alimentan prencipalment de carnuz.
 
## Notas


## Referencias

## Vinclos externos
Miasi

A **miasi** (d'o griego antigo μυῖα (*myia*) "mosca") ye la infestación parasitaria d'o cuerpo d'un animal vivo per larvas de mosca que creixen dentro d'o huespede mientres s'alimentan d'o suyo teixiu. Encara que las moscas se sienten atraidas mas comunment per as feridas ubiertas y lo pelache chupiu d'orina u fieces, cualques especies pueden crear una infestación mesmo en a piel intacta.

## Familias de moscas causants d'a miasi
I hai tres familias prencipals de moscas que causan miasi d'importancia economica en o bestiar y tamién, ocasionalment, en os sers humans:
**[[Calliphoridae]]*, con especies como *[[Calliphora vomitoria]]* u la *[[Calliphora vicina]]*.
**[[Oestridae]]*.
**[[Sarcophagidae]]*, como la especie *[[Sarcophaga barbata]]*.

## Referencias
Sarcophaga carnaria

A **mosca cagadera** ( (Linnaeus, 1758)) ye una especie d'insecto d'a orden d'os *[[Diptera]]* y familia *[[Sarcophagidae]]* que se troba en Europa y Asia dica lo laco Baikal. As suyas larvas se dicen **termiz** u **cerrenya** y s'alimentan prencipalment de leremicos. Os adultos se sienten atraitos per a carne y las fieces en descomposición.

En medicina forense, a resultas de que *Sarcophaga carnaria* ye un insecto necrofago, se fa servir pa estimar a calendata d'a muerte d'un calavre.
 
## Notas


## Referencias

## Vinclos externos
Lophophanes cristatus

O **ferrero de crencha** ( (Linnaeus, 1758)) ye una especie d'au d'a orden d'os *[[Passeriformes]]* y familia *[[Paridae]]* que ye comuna en as selvas de coniferas de tot lo centro y norte d'Europa y en as selvas caducifolias de Francia y la Peninsula Iberica. Especie anteriorment conoixida como ***Parus cristatus***.

## Subspecies
* *L. c. scoticus* (Pražák, 1897).
* *L. c. abadiei* (Jouard, 1929).
* *L. c. cristatus* (von Linné, 1758).
* *L. c. mitratus* (Brehm, 1831).
* *L. c. weigoldi* (Tratz, 1914).
* *L. c. baschkirikus* (Snigirevski, 1931).
 
## Referencias

## Vinclos externos
Monticola saxatilis

A **cudirroya rocacera** ( (Linnaeus, 1766)) ye una especie d'au d'a orden d'os Passeriformes y familia Muscicapidae que se reproduz en o sud d'Europa, a traviés d'Asia Central dica lo norte de China. Esta especie ye fuertement migratoria y todas as poblacions fan hibernada en Africa a lo sud d'o Sahara.

## Subspecies
* *[[Monticola saxatilis coloratus]]*. 
* *[[Monticola saxatilis saxatilis]]*.
* *[[Monticola saxatilis turkestanicus]]*.
 
## Referencias

## Vinclos externos
Dendrocopos major

O **picatroncos** u **picapins** ( (Linnaeus, 1758)), tamién conoixiu como **repicatronco** u **picot chico**, ye una especie d'au d'a orden d'os Piciformes y familia Picidae que se troba en Europa, Asia y norte d'Africa.

## Subspecies
**D. m. anglicus*.
**D. m. beicki*.
**D. m. brevirostris*.
**D. m. cabanisi*.
**D. m. canariensis*.
**D. m. candidus*.
**D. m. hainanus*.
**D. m. harterti*.
**D. m. hispanus*.
**D. m. italiae*.
**D. m. japonicus*.
**D. m. kamtschaticus*.
**D. m. major*.
**D. m. mandarinus*.
**D. m. mauritanus*.
**D. m. numidus*.
**D. m. paphlagoniae*.
**D. m. parroti*.
**D. m. pinetorum*.
**D. m. poelzami*.
**D. m. stresemanni*.
**D. m. tenuirostris*.
**D. m. thanneri*.
**D. m. wulashanicus*.
 
## Notas


## Referencias

## Vinclos externos
Armadillidium vulgare

O **chinín** u **tocinet** ( (Latreille, 1804)) ye una especie de crustacio d'a orden d'os Isopoda y familia Armadillidiidae que ye nativa d'Europa pero distribuyida mundialment. S'alimenta prencipalment de materia vechetal en descomposición, pero tamién de liquens y algas d'a crosta d'os árbols y d'as parez.

Ye capaz de regular la suya temperatura a traviés d'o suyo comportamiento, preferindo lo sol directo cuan las temperaturas son baixas, pero remanindo en a uembra cuan as temperaturas son altas. Puede dentrar en un estau de letargo d'hibierno pa sobrevivir a temperaturas que d'unatro modo serían letals.

Ye capaz de formar una bola cuan se le molesta.
 
## Referencias

## Vinclos externos
Musca domestica

A **mosca** ( (Linnaeus, 1758)) ye una especie d'insecto d'a orden d'os *[[Diptera]]* y familia *[[Muscidae]]* que ye posiblement orichinaria d'Orient Meyo y que esta estendillada per tot arreu como comensal d'os humans.

Pueden portiar patochenos en o cuerpo y en as fiez, contaminar os alimentos y contribuyir a la progagación d'as malautías transmitidas per os alimentos, amás de que, en gran numero, pueden resultar fisicament molestas, per lo que los hombres han ideyau diferents sistemas pa eliminar-las como trapas, insecticidas y matamoscas.
 
## Referencias

## Vinclos externos
David Guetta

**Pierre David Guetta** (naixiu de París o 7 de noviembre de 1967) ye un disc-jockey, compositor y productor musical francés. Ye chermanastro de l'actriz Nathalie Guetta y d'o periodista Bernard Guetta, y parella d'a presentadora de televisión Cathy Lobé.

## Vinclos externos

* Pachina web oficial.
*  David Guetta en Internet Movie Database.
*  David Guetta en Allociné.
Paul Poels

**Paul Poels**, naixiu l'1 de mayo de 1944, ye un velocista belga retirau d'a practica esportiva d'elite.

Mientres a suya vida esportiva tenió d'os clubs o SC Anderlecht dende 1966 y o DC Leuven dimpués. Entre os suyos resultaus cal destacar que participó una vegada en o Campeonato d'Europa d'Atletismo en a edición de 1969 y que ganó doce títols belgas en dos prebas, 6 en os 100 metros lisos y 6 en os 200. Tamién tenió o récord de Belchica de 100 y 200 metros lisos.

## Vinclos externos
Lista de deputaus d'a I Lechislatura d'as Corz d'Aragón

Ista ye a **lista de deputaus d'a [[I Lechislatura d'as Corz d'Aragón]]** celebrada entre os anyos 1983 y 1987.

Os deputaus se troban clasificaus por provincias y aintro d'istas por o grupo parlamentario a o que perteneixen.

## Por a provincia de Teruel

## Por a provincia de Uesca

## Por a provincia de Zaragoza

## Se veiga tamién
*Eleccions a Corz d'Aragón de 1983
*I Lechislatura d'as Corz d'Aragón.

## Referencias
Pinsa

A ***pinsa*** u ***pinsa romana*** (d'o latín: *pinsère* ) ye una mena de pan italián orichinario d'a rechión d'o Lazio. Tipica d'a cocina romana, ya yera conoixida en l'antiga Roma y yera, como sigue estando hue, un plato muito popular mesmo en os tiempos modernos en os restaurants romanos.
A versión moderna d'a *Pinsa* se remonta a una ideya de l'interpresario italián Corrado Di Marco, que rechistró la marca *Pinsa romana* en 2001.

## Referencias
Mascareta d'Ateca

A **mascareta d'Ateca** ye un personache tipico d'Ateca (Aragón) que sale a las carreras entre los días 2 y 3 de febrero pa las fiestas de Sant Blas. 
Este personache leva un gorro, pantalón y camisa con a sinyal d'Aragón. Tien 50 cascabiellos y amás leva una espada y un chicot escudo cirular clamau *cobertera*.
Encorre a los ninos y los floca con a espada y la cobertera entre que estes le insultan encara que l'acto prencipal ye la puyada a lo tozal de Sant Blas dende la ermita de Sant Blas. A mascareta intenta puyar protechiu per la suya cobertera entre que la zarracatralla le lanza mazanas dende lo cobalto (antes mas lanzaban piedras).
Estió prohibida dende 1932 dica 1935 per as autoridaz locals.
No se conoixen os suyos oríchens u significau.

## Se veiga tamién
*Cipotegato.

## Referencias

## Bibliografía
* Martínez García, Francisco J. *Cascabeles entre bandas rojigualdas. La Máscara de Ateca. Cuadernos de Aragón, 82*, Institución Fernando el Católico, 2020, ISBN 978-84-9911-617-4.
Gubierno Azcón

O **Gubierno Azcón** ye o Gubierno d'Aragón dende o 12 d'agosto de 2023, mientres a XI Lechislatura d'Aragón. Presidiu por o popular Jorge Azcón Navarro dimpués de ganar por mayoría simpla as eleccions aragonesas de 2023. Succede a o segundo gubierno d'o socialista Javier Lambán, constituyiu por cuatre partius situaus entre a ezquierda y o centro.

O gubierno ye formau por miembros d'o Partido Popular y —a livel de direccions chenerals— o Partido Aragonés (PAR), asinas como bels independients proposaus por o primer partiu.

## Historia
Iste gubierno estió en primeras presidiu por o conservador, Jorge Azcón y formau y refirmau por una coalición entre o Partido Popular (PP) y Vox. Chuntos teneban 35 d'os 67 deputaus, o 52,2% d'os escanyos d'as Corz..

O PP y Vox fan un primer alcuerdo o 23 de chunio de 2023 pa o reparto d'os escanyos a ocupar en as Corz, que atorgaba a Vox a presidencia d'o parlamento y preveyeba que os dos partius formaran un grupo de treballo pa consensuar un posible programa de gubierno.. O 7 de chulio de 2023, dimpués d'haber consultau a las diferents fuerzas politicas, a nueva presidenta d'as Corz d'Aragón, Marta Fernández, propone a candidatura de Jorge Azcón a la presidencia d'a comunidat autonoma y declara que a sesión d'investidura será convocada posteriorment.

O 3 d'agosto de 2023 se sinyó un pacto de coalición entre o Partido Popular y Vox, por o que iste zaguero fería parti d'o Gubierno.. L'alcuerdo se selló formalment a o día siguient con a firma d'o convenio, en a que Azcón no i estió: lo sinyó Ana Alós en nombre d'o Partido Popular.. Marta Fernández convoca o debate d'investidura os días 7, 9 y 10 d'agosto de 2023. En vispras d'o debate, o Partido Popular plegó a un acuerdo de candidatura con o Partido Aragonés.

O 10 d'agosto de 2023, Jorge Azcón fue elechiu president d'Aragón por 36 votos a favor y 31 en contra. Como yera d'asperar, contó con o refirme d'o Partido Popular, Vox y o Partido Aragonés. En a suya contra yeran Partido Socialista, Chunta Aragonesista, Teruel Existe (TE), Podemos y Izquierda Unida (IU).. Churó y prenió posesión d'o suyo cargo a o día siguient.. Contino, desveló a composición d'a suya executiva, formada por diez miembros, entre ellos dos vicepresidents.

O 12 de chulio de 2024, dimpués d'a salida d'os dos consellers de Vox, o president reestructura o gubierno.

## Estructura y composición
O Gubierno ye formau por consellers d'o Partido Popular de Aragón y independients distribuyius en 9 departamentos.





## Referencias

## Veyer tamién
* Deputación Cheneral d'Aragón

## Vinclos externos
*  Organigrama d'o Gubierno d'Aragón. XI Lechislatura
Segundo Gubierno Lambán

O **Segundo Gubierno Lambán** estió o Gubierno d'Aragón dende o 6 d'agosto de 2019 dica 11 d'agosto de 2023, mientres a X Lechislatura d'Aragón. Fue presidiu por Javier Lambán Montañés d'o Partido de los Socialistas de Aragón (PSOE-Aragón) dimpués de ganar por mayoría simpla as eleccions aragonesas de 2019. Succedió a o primer gubierno de Javier Lambán y estió o Gubierno d'Aragón mientres un total de 1.466 días, u 4 anyos 5 días.

O gubierno yera formau por miembros d'o PSOE-Aragón, Podemos, Chunta Aragonesista (CHA) y o Partido Aragonés (PAR). Fue automaticament disuelto o 29 de mayo de 2023 a consecuencia d'as eleccions aragonesas de 2023, encara que continó en funcions dica a formación d'o siguient gubierno.

## Historia
Dirichiu por o president salient Javier Lambán, iste gubierno yera formau por una coalición de ezquierda a centro dreita entre o Partido de los Socialistas de Aragón (PSOE-Aragón), o Partido Aragonés (PAR), Podemos y Chunta Aragonesista (CHA). Chuntos representaban un 52,2 % d'os escanyos d'as Corz d'Aragón.

Se formó dimpués d'as eleccions aragonesas d'o 26 de mayo de 2019 que veyioron a puyada d'o PSOE y de Ciudadanos, o retacule de Podemos y d'o Partido Popular y a irrupción d'o partiu d'extrema-dreita Vox en o parlamento aragonés.

Dimpués d'unas polemicas declaracions, a consellera de Sanidat Pilar Ventura dimitió o 12 de mayo de 2020, estando sustituyida dos días dimpués por Sira Repollés.

## Estructura y composición
O Gubierno yera formau por consellers d'o Partiu d'os Socialistas d'Aragón, de Chunta Aragonesista, de Podemos, d'o Partido Aragonés y independients distribuyius en 10 departamentos..





## Referencias

## Veyer tamién
* Deputación Cheneral d'Aragón

## Vinclos externos
*  Historico de lechislaturas d'as Corz d'Aragón. X Lechislatura 2019/2023
Gubierno Rudi

O **Gubierno Rudi** estió o Gubierno d'Aragón dende o 16 de chulio de 2011 dica 6 de chulio de 2015, mientres a VIII Lechislatura d'Aragón. Fue presidiu por Luisa Fernanda Rudi Úbeda d'o Partido Popular de Aragón dimpués de ganar por mayoría simpla as eleccions aragonesas de 2011. Succedió a o tercer gubierno de Marcelino Iglesias y estió o Gubierno d'Aragón mientres un total de 3 anyos, 11 meses y 20 días.

O gubierno yera formau por miembros d'o Partido Popular de Aragón y o Partido Aragonés (PAR). Fue automaticament disuelto o 25 de mayo de 2015 a consecuencia d'as eleccions aragonesas de 2015, encara que continó en funcions dica a formación d'o siguient gubierno.

## Historia
En as eleccions autonomicas d'o 22 de mayo de 2011, Luisa Fernanda Rudi encabezó a campanya d'o Partido Popular contra a socialista Eva Almunia, consellera de Presidencia d'o Gubierno d'Aragón. Quedó primera con o 39,7% d'os votos y 30 d'os 67 deputaus., dimpués de doce anyos de dominación socialista, y alto u baixo un mes dimpués arribó a un alcuerdo con o Partido Aragonés (PAR), que contaba con 7 deputaus electos, guarenciando a suya investidura.. Manimenos, l'alcuerdo no preveye que o PAR faiga parti d'o gubierno, encara que le'n da a presidencia d'as Corz d'Aragón y cuantos cargos en l'administración rechional..

En o suyo discurso d'investidura debant d'as Corz o 12 de chulio, anunció un plan de reducción d'o gasto publico, que incluyiba a reducción en una cuarta parti d'os departamentos executivos y d'os altos cargos de l'Administración, una gran reforma d'as administracions publicas, una auditoría y una lei pa amugar a deuta publica y o endeutamiento autonomico, sin minguamiento d'o estau d'o bienestar, que consideraba verdaderament important. Tamién propuso una reforma fiscal pa fomentar as donacions y o turismo d'hibierno.. Nombrada o día siguient por 37 votos de 67, Luisa Fernanda Rudi churó o suyo cargo o 14 de chulio, convertindo-se en a primera Presidenta d'Aragón.

## Estructura y composición
O Gubierno yera formau por consellers d'o Partido Popular de Aragón, Partido Aragonés y independients distribuyius en 9 departamentos.





## Referencias

## Veyer tamién
* Deputación Cheneral d'Aragón

## Vinclos externos
*  Historico de lechislaturas d'as Corz d'Aragón. VIII Lechislatura 2011/2015
Francisco Pina Cuenca

**Francisco Pina Cuenca** (La Puebla d'Íxar, Provincia de Teruel, Baixo Martín, 1951) ye un politico aragonés que estió alcalde de Binéfar (Uesca) y president d'as Corz d'Aragón.

## Biografía
Incheniero tecnico industrial resident en Uesca, miembro d'o Partido Socialista Obrero Español, ha estau secretaire d'organización d'o Partido de los Socialistas de Aragón. En as primeras eleccions municipals democraticas dimpués d'a dictadura franquista fue trigau alcalde de Binéfar, cargo que ocupó dica 1984, cuan s'incorporó como deputau en as Corz d'Aragón, en as que ocupa escanyo en as ueito lechislaturas dende 1983 dica 2015. Amás de portavoz d'o Grupo Parlamentario Socialista, ha ocupau cuantos puestos en a Mesa d'as Corz.

Fue elechiu president d'as Corz d'Aragón en 2003, cargo que ocupó en as lechislaturas VI y VII dica 2011 cuan fue sustituyiu por José Ángel Biel.

## Cargos desempenyaus
* Alcalde de Binéfar (1979-1984).
* Deputau por Uesca en as Corz d'Aragón (1983-2011).
* Vicepresident primero d'as Corz d'Aragón (1987-1991).
* Secretaire segundo d'as Corz d'Aragón (1991-1995).
* Portavoz d'o Grupo Socialista en as Corz d'Aragón (1999-2003).
* President d'as Corz d'Aragón (2003-2011).

## Vinclos externos
*  Ficha en as Corz d'Aragón
*  Pina es reelegido como presidente de las Cortes de Aragón, Partido de los Socialistas de Aragón.
Violeta Barba Borderías

**Violeta Barba Borderías** (Zaragoza, 25 d'octubre de 1987) ye una avogada laboralista y politica aragonesa de Podemos, presidenta d'as Corz d'Aragón entre 2016 y 2019.

## Biografía
Naixida de Zaragoza, ye filla de Carlos Barba, expresident d'a Sociedat Espanyola d'Electromedicina y Incheniería Clinica. O suyo avuelo, Andrés Borderías Martín estió o primer president d'o sindicato Central Sindical Independiente y de Funcionarios (CSIF).

Licenciada en Dreito por a Universidat de Zaragoza. Remató os suyos estudios superiors con un Máster Universitario en Relacions de Chenero, especializando-se en Chenero y Treballo. Exerció como avogada laboralista y de seguridat social, mas que mas ligada a la esfensa d'os dreitos civils.

Embrecada en movimientos como o 15M u Democracia Real Ya!, albandonó Izquierda Unida, pa dentrar a fer parti de Podemos. Entré 2015 y 2019 ocupó un d'os 14 escanyos de Podemos en as Corz d'Aragón, estando a numero dos d'o partiu en ista Comunidat Autonoma. Prencipió dita lechislatura como vicepresidenta d'as Corz, pero dimpués d'a renuncia d'o president, Antonio Cosculluela, asumió a presidencia d'o parlamento o 9 de setiembre de 2016, convertindo-se asinas en a primera muller en desempenyar dito cargo, asinas como a persona mas choven en fer-lo.

Asinas mesmo, fació parti d'o Consello Ciudadano de Podemos Aragón, coordinando l'Aria de «Chusticia, luita contra a corrupción y seguridat» dica 2020.

Ganadora en febrero de 2019 d'as primarias de Podemos pa trigar l'aspirante d'a formación a l'alcaldía de Zaragoza, fue presentada como cabeza de lista d'a candidatura d'a coalición Podemos-Equo pa las eleccions municipals de 2019 en Zaragoza. Dimpués d'o cantimbás de votos y de concellers obtenius por a suya agrupación en o concello zaragozano, Barba comunicó a suya renuncia a l'acta como concellera, alegando perdua d'ilusión en o prochecto, tornando asinas a o suyo treballo como avogada, estando o suyo posiento ocupau alavez por a tercera en a lista por Podemos, Amparo Bella.

## Distincions
* Premio d'Investigación d'a Casa d'a Muller por *La mujer en el mercado de trabajo y la discriminación indirecta: análisis de los sectores de trabajo feminidad y masculinizados* (2014)
* Socia d'Honor de l'Asociación Aragonesa de Mullers Empresarias, ARAME (2018)

## Referencias
Ángel Cristóbal Montes

**Ángel Cristóbal Montes** (Zaragoza, 15 d'agosto de 1935 - Zaragoza, 15 de chulio de 2022) estió un politico aragonés miembro d'o Partido Popular de Aragón.

## Biografía
Naixiu de Zaragoza o 15 d'agosto de 1935, yera casau y teneba una filla. Doctor en Dreito, estió catedratico de Dreito Civil d'a Universidat de Zaragoza y anteriorment d'as universidaz Central de Venezuela y Catolica Andrés Bello, tamién en Venezuela. Treballó tamién como asesor churidico y como avogau, publicando mas de cuaranta libros y a-saber-los treballos y articlos periodisticos.

Prencipió a suya carrera politica en o Partido Socialista Obrero Español, formación con a que estió deputau en o Congreso d'os Deputaus dende 1977 dica 1982, asinas como consellero d'a Deputación Cheneral d'Aragón preautonómica mientres tres anyos. Con a mayoría absoluta de Felipe González en 1982 decide albandonar o partiu y solicitar a suya dentrada en Alianza Popular.

Con iste nuevo partiu y o suyo succesor, o Partido Popular, estió concellero d'o Concello de Zaragoza y deputau en as Corz d'Aragón entre 1987 y 2007, habendo estau portavoz d'o suyo Grupo Parlamentario y amás president d'a camara en a suya III lechislatura. Mientres o suyo mandato en 1993, o PSOE e IU presentan una moción de censura que rematará con o gubierno d'Emilio Eiroa, d'o PAR, y que sale adebant gracias a o refirme d'un transfuga d'o PP, Emilio Gomáriz, dando paso asinas a o gubierno de José Marco que tamién habrá de dimitir dimpués.

Tamién estió miembro d'a Orden a o Merito Constitucional, Medalla d'Oro d'a Ciudat de Zaragoza y Miembro d'o Consello Academico d'a Institución Fernando el Católico.

## Referencias

## Vinclos externos
*  Ficha en a web d'as Corz d'Aragon.
Antonio Cosculluela Bergua

**Antonio José Cosculluela Bergua** (Balbastro, 9 de marzo de 1953) ye un politico aragonés miembro d'o Partido Socialista Obrero Español.

## Biografía
Adedicau profesionalment a l'agricultura, prencipió a suya trachectoria politica con a democracia. Estió alcalde de Balbastro entre 1999 y 2019, president d'a Deputación Provincial de Uesca y secretaire cheneral d'o PSOE en l'Alto Aragón. Ye nombrau presidents d'as Corz d'Aragón en a IX Lechislatura, cargo que deixa en 2016, pasando a presidencia a Violeta Barba. Entre 2019 y 2023 será senador en as Corz Chenerals, retirando-se dimpués d'a vida politica.

Ha estau tamién president d'o Patronato d'a Universidad Nacional a Distancia (UNED) de Balbastro.

## Referencias

## Vinclos externos
*  Ficha en a web d'as Corz d'Aragon.
Antonio Embid Irujo

**Antonio Embid Irujo** (Zaragoza, 1952) ye un avogau y politico aragonés miembro d'o Partido Socialista Obrero Español que estió president d'as Corz d'Aragón.

## Biografía
Naixe de Zaragoza en 1952. Licenciau en Dreito en chunio de 1974 y doctorau en 1977 con a suya tesis sobre “Ordenanzas y Reglamentos municipales en el Derecho español”, estió Catedratico de Dreito Administrativo en a Facultat de Dreito d'a Universidat de Zaragoza.

En a I Lechislatura d'as Corz d'Aragón, entre os anyos 1983 y 1987 ocupó o cargo de president d'as Corz d'Aragón. En 1987 ye nombrau catedratico de Dreito Administrativo en a Universidat de Valencia, tornando a la Universidat de Zaragoza en o curso 1989-1990.

## Distincions
* Medalla d'as Corz d'Aragón (2002).
* Gran Cruz d*a Orden de Alifonso X o Sabio (2007).
* Medalla José de Calasanz a o merito docent atorgada por o Gubierno d'Aragón (2008).
* Distinción d'a Camara de Senadors d'a Provincia de Mendoza, Archentina (2009).
* Doctor Honoris Causa por a Universidad Nacional de Cuyo, Archentina (2008).
* Doctor Honoris Causa por a Universidad de Mendoza, Argentina (2009).
* Doctor Honoris Causa por a Universidad Nacional de Salta, Argentina (2012).

## Vinclos externos
*  Ficha en a web d'as Corz d'Aragon.
*  Antonio Embid Irujo. Agudema
Lista de presidents d'a Deputación Provincial de Uesca

Ista ye a '''lista de presidents d'a Deputación Provincial de Uesca.

## Vinclos externos
*  www.historiaelectoral.com
Lista de presidents d'a Deputación Provincial de Zaragoza

Ista ye a **lista de presidents d'a [[Deputación Provincial de Zaragoza]]**.

## Bibliografía
*  *Los presidentes de la Diputación Provincial de Zaragoza (1813-1999)*, Alicia Sánchez Lecha, Deputación Provincial de Zaragoza, 1999; p. 216.

## Vinclos externos
*  www.historiaelectoral.com
Sorbet

O **sorbet** u **surbet** ye un postre chelau elaborau con chelo combinau con suco de fruitas, puré de fruitas u atros ingredients, como vin, licor u miel.

Se creye que los sorbets s'orichinoron en l'antiga Persia, manimenos a primera receta en Europa d'o sorbet amaneixe en 1674, en *Recueil de curiositéz rares et nouvelles de plus admirables effets de la nature* de Nicolas Lémery.

A parola persa شربت/شربة(*šarbat*) dentró en l'idioma italiano como *sorbetto*, que dimpués se convirtió en *sorbete* en francés y dende aquí s'expandió a la resta d'as luengas europeas.

## Se veiga tamién
* granizau

## Referencias
Tercer Gubierno Iglesias

O **Tercer Gubierno Iglesias** estió o Gubierno d'Aragón dende o 9 de chulio de 2007 dica o 16 de chulio de 2011, mientres a VII Lechislatura d'Aragón. Fue presidiu por Marcelino Iglesias Ricou d'o Partido de los Socialistas de Aragón dimpués de ganar por mayoría simpla as eleccions aragonesas de 2007. Succedió a o segundo gubierno de Marcelino Iglesias y estió o Gubierno d'Aragón mientres un total de 4 anyos y 7 días.

O gubierno yera formau por miembros d'o Partido de los Socialistas de Aragón y o Partido Aragonés (PAR). Fue automaticament disuelto o 23 de mayo de 2011 a consecuencia d'as eleccions aragonesas de 2011, encara que continó en funcions dica a formación d'o siguient gubierno.

## Historia
En as eleccions a Corz d'Aragón de 2007 o Partido de los Socialistas de Aragón tornaría a ganar por segunda vegada consecutiva, formando asinas Iglesias o suyo tercer gubierno con os votos a favor d'o suyo partiu y o refirme d'o Partido Aragonés y con os votos en contra d'o Partido Popular, Chunta Aragonesista y Ezquierda Unida d'Aragón.

O 28 de setiembre de 2008 anunció que no concorrería como candidato en as proximas elecciones a celebrar en 2011. La alavez secretaria d'Estau d'Educación, Eva Almunia, le sustituyó como candidata a la Presidencia d'a Deputación Cheneral.

## Estructura y composición
O Gubierno yera formau por consellers d'o Partiu d'os Socialistas d'Aragón y d'o Partido Aragonés distribuyius en 11 departamentos.





## Veyer tamién
* Deputación Cheneral d'Aragón

## Vinclos externos
*  Historico de lechislaturas d'as Corz d'Aragón. VII Lechislatura 2007/2011
Granizau

O **granizau** ye una bebida refrescant, parcialment conchelada y de consistencia granulosa, componida de chelo esmicaciau con xarabe de fruita u un saborizant que se prene prencipalment en verano cuan la calor ye intensa.

Se consume en países como Estaus Unius, an se diz *snow cone*, y países d'America d'o Sud, an se denomina *raspado* u *raspadilla*.

## Se veiga tamién
* Sorbet

## Referencias
Segundo Gubierno Iglesias

O **Segundo Gubierno Iglesias** estió o Gubierno d'Aragón dende o 7 de chulio de 2003 dica o 9 de chulio de 2007, mientres a VI Lechislatura d'Aragón. Fue presidiu por Marcelino Iglesias Ricou d'o Partido de los Socialistas de Aragón dimpués de ganar por mayoría simpla as eleccions aragonesas de 2003. Succedió a o primer gubierno de Marcelino Iglesias y estió o Gubierno d'Aragón mientres un total de 4 anyos y 2 días.

O gubierno yera formau por miembros d'o Partido de los Socialistas de Aragón y o Partido Aragonés (PAR). Fue automaticament disuelto o 28 de mayo de 2007 a consecuencia d'as eleccions aragonesas de 2007, encara que continó en funcions dica a formación d'o siguient gubierno.

## Historia
En as elecciones autonomicas de 2003 gano a o frent d'o PSOE-Aragón. Dimpués d'a sesión d'investidura feita o 5 de chulio de 2007, Iglesias tornó a estar eslechiu president d'o Gubierno d'Aragón con os votos a favor d'o suyo partiu y o refirme d'o Partido Aragonés, con os votos en contra d'o Partido Popular y Chunta Aragonesista y l'abstención d'Ezquierda Unida d'Aragón.

## Estructura y composición
O Gubierno yera formau por consellers d'o Partiu d'os Socialistas d'Aragón, d'o Partido Aragonés y independients distribuyius en 10 departamentos.





## Referencias

## Veyer tamién
* Deputación Cheneral d'Aragón

## Vinclos externos
*  Historico de lechislaturas d'as Corz d'Aragón. VI Lechislatura 2003/2007
Primer Gubierno Iglesias

O **Primer Gubierno Iglesias** estió o Gubierno d'Aragón dende o 5 d'agosto de 1999 dica o 7 de chulio de 2003, mientres a V Lechislatura d'Aragón. Fue presidiu por Marcelino Iglesias Ricou d'o Partido de los Socialistas de Aragón dimpués de ganar por mayoría simpla as eleccions aragonesas de 1999. Succedió a o gubierno de Santiago Lanzuela y estió o Gubierno d'Aragón mientres un total de 3 anyos, 11 meses y 2 días.

O gubierno yera formau por miembros d'o Partido de los Socialistas de Aragón y o Partido Aragonés (PAR). Fue automaticament disuelto o 26 de mayo de 2003 a consecuencia d'as eleccions aragonesas de 2003, encara que continó en funcions dica a formación d'o siguient gubierno.

## Historia
O Partido Popular ganó as eleccions autonomicas d'o 13 de chunio de 1999, quedando o PSOE-Aragón en segundo puesto, o Partido Aragonés en tercer puesto, Chunta Aragonesista en cuatreno puesto y Ezquierda Unida en cinqueno puesto. Manimenos un alcuerdo d'o PSOE con o PAR fació que dimpués d'o Debat de Investidura celebrau en as Corz d'Aragón os días 28 y 29 de chulio de 1999, Iglesias obtenese a mayoría absoluta d'a Camara, prenenendo posesión d'o suyo cargo como President d'o Gubierno d'Aragón o 2 d'agosto de 1999.

## Estructura y composición
O Gubierno yera formau por consellers d'o Partiu d'os Socialistas d'Aragón, d'o Partido Aragonés y independients distribuyius en 9 departamentos.





## Veyer tamién
* Deputación Cheneral d'Aragón

## Vinclos externos
*  Historico de lechislaturas d'as Corz d'Aragón. V Lechislatura 1999/2003
Gubierno Lanzuela

O **Gubierno Lanzuela** estió o Gubierno d'Aragón dende o 12 de chulio de 1995 dica o 5 d'agosto de 1999, mientres a IV Lechislatura d'Aragón. Fue presidiu por Santiago Lanzuela Marina d'o Partido Popular de Aragón dimpués de ganar por mayoría simpla as eleccions aragonesas de 1995. Succedió a o gubierno de José Marco y estió o Gubierno d'Aragón mientres un total de 4 anyos y 24 días.

O gubierno yera formau por miembros d'o Partido Popular de Aragón y o Partido Aragonés (PAR). Fue automaticament disuelto o 20 d'abril de 1999 a consecuencia d'as eleccions aragonesas de 1999, encara que continó en funcions dica a formación d'o siguient gubierno.

## Historia
En as elecciones autonomicas d'o 28 de mayo de 1995, o Partido Popular pasó a estar o prencipal grupo parlamentario d'Aragón en lograr o 37,5&nbsp;% d'os votos y 27 d'os 67 escanyos. O PP y o PAR subscribioron por tercera lechislatura consecutiva un pacto que permitió a Lanzuela convertir-se en o sexto president d'a Deputación Cheneral d'Aragón (DGA) en periodo democratico.

## Estructura y composición
O Gubierno yera formau por consellers d'o Partido Aragonés y d'o Partido Popular distribuyius en 6 departamentos.





## Referencias

## Veyer tamién
* Deputación Cheneral d'Aragón

## Vinclos externos
*  Historico de lechislaturas d'as Corz d'Aragón. IV Lechislatura 1995/1999